মোহাম্মদ রফি (, ; জন্ম: ২৪ মে ১৯৮২) হলেন একজন ভারতীয় পেশাদার ফুটবল খেলোয়াড়। তিনি সর্বশেষ ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব কেরল ব্লাস্টার্স এবং ভারত জাতীয় দলের হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেছেন।  ২০০৪–০৫ মৌসুমে, ভারতীয় ক্লাব ভারতীয় স্টেট ব্যাংক কেরলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দুই মৌসুম অতিবাহিত করেছিলেন; ভারতীয় স্টেট ব্যাংক কেরলের হয়ে তিনি ২০ ম্যাচে ১২টি গোল করেছিলেন। অতঃপর ২০০৬–০৭ মৌসুমে তিনি মহিন্দ্র ইউনাইটেডে যোগদান করেছিলেন। মহিন্দ্র ইউনাইটেডে চার মৌসুম অতিবাহিত করার পর চার্চিল ব্রাদার্সের সাথে চুক্তি স্বাক্ষর করেছিলেন, যেখানে তিনি ৮ ম্যাচে ২টি গোল করেছিলেন। পরবর্তীকালে, তিনি মুম্বই টাইগার্স, মুম্বই, এটিকে, কেরল ব্লাস্টার্স, চেন্নাইয়িন এবং কেরল ব্লাস্টার্সের হয়ে খেলেছিলেন।  রফি ২০১০ সালে ভারতের হয়ে আন্তর্জাতিক পর্যায়ে অভিষেক করেছিলেন; ভারতের জার্সি গায়ে তিনি সর্বমোট ৬ ম্যাচে ১টি গোল করেছিলেন।  প্রারম্ভিক জীবন মোহাম্মদ রফি ১৯৮২ সালের ২৪শে মে তারিখে ভারতের কেরলের কাসারগড়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  ক্লাব ফুটবল ২০০৯–১০ আই-লিগে তিনি রেকর্ডসংখ্যক ১৪ গোল করে মৌসুম শেষ করেছিলেন, যা ভারতীয় কোন আক্রমণভাগের খেলোয়াড়ের জন্য এক মৌসুমে সর্বোচ্চ ছিল। একই মৌসুমে তিনি মহিন্দ্র ইউনাইটেডের বর্ষসেরা খেলোয়াড় নির্বাচিত হয়েছিলেন। রফির দৃষ্টান্ত অনুসরণ করে তার ছোট ভাই মোহাম্মদ শফি চিরাগ ইউনাইটেড এবং কেএসইবি-এর হয়ে খেলেছেন।  ২০১৩ সালের ২৪শে নভেম্বর তারিখে এক ঘোষণায় জানানো হয়েছিল যে; রফি মুম্বইয়ের সাথে চুক্তি স্বাক্ষর করেছিলেন। তার সাথে আরো ৩ জন খেলোয়াড় চুক্তি স্বাক্ষর করেছিলেন; যারা হলেন খেলেম্বা সিং, পাপাচেন প্রদীপ এবং পিটার কোস্তা। তিনি ২০১৩ সালের ২রা ডিসেম্বর তারিখে শ্রী শিব ছত্রপতি স্পোর্টস কমপ্লেক্সে ইস্টবেঙ্গলের বিরুদ্ধে অভিষেক করেছিলেন; উক্ত ম্যাচে তিনি মুম্বইয়ের হয়ে পুরো ৯০ মিনিট খেলেছিলেন, যেখানে তার দল ৩–২ গোলের ব্যবধানে জয়লাভ করেছিল।  আন্তর্জাতিক ফুটবল ২০১০ সালের ৪ঠা সেপ্টেম্বর তারিখে, ২৮ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী রফি থাইল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি থাইল্যান্ড ০–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ২ মাস ও ১০ দিন পর, ভারতের জার্সি গায়ে প্রথম গোলটি করেছিলেন; ২০১০ সালের ১৪ই নভেম্বর তারিখে, কুয়েতের বিরুদ্ধে ম্যাচের ৬৯তম মিনিটে  ভারতের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।  পরিসংখ্যান আন্তর্জাতিক  দল  সাল  ম্যাচ  গোল ভারত  ২০১০  ৫  ০ ২০১১  ১  ০ সর্বমোট  ৬  ০  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৪ সেপ্টেম্বর ২০১০  আল-ওয়াহদা স্টেডিয়াম, আবুধাবি, সংযুক্ত আরব আমিরাত    ১–৭  ১–৯  প্রীতি ম্যাচ    তথ্যসূত্র  বহিঃসংযোগ            বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:মালয়ালী ব্যক্তি বিষয়শ্রেণী:কাসারগড় জেলার ব্যক্তি বিষয়শ্রেণী:কেরলের ফুটবলার বিষয়শ্রেণী:ভারতীয় মুসলিম বিষয়শ্রেণী:মাপিলা বিষয়শ্রেণী:ভারতীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ভারতীয় স্টেট ব্যাংক কেরল ফুটবল ক্লাবের খেলোয়াড় বিষয়শ্রেণী:মহিন্দ্র ইউনাইটেড ফুটবল ক্লাবের খেলোয়াড় বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড় বিষয়শ্রেণী:মুম্বই টাইগার্স ফুটবল ক্লাবের খেলোয়াড় বিষয়শ্রেণী:মুম্বই ফুটবল ক্লাবের খেলোয়াড় বিষয়শ্রেণী:এটিকে ফুটবল ক্লাবের খেলোয়াড় বিষয়শ্রেণী:কেরল ব্লাস্টার্স ফুটবল ক্লাবের খেলোয়াড় বিষয়শ্রেণী:চেন্নাইয়িন ফুটবল ক্লাবের খেলোয়াড় বিষয়শ্রেণী:আই-লিগের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:পুরুষ ফুটবল ফরোয়ার্ড